Blankakrona papago

La Blankakrona papago (Pionus senilis, laŭ kio maljuna papago), estas unu el ok specioj de papagoj en la genro Pionus en la subfamilio Arinae de la familio Psittacidae, de afrikaj kaj amerikaj papagoj. Ĝi estas loĝanta reproduktanta specio el orienta Meksiko ĝis okcidenta Panamo.

Priskribo
Ĝi troviĝas en malaltaj teroj kaj montetoj loke ĝis 1600 m da altitudo en arbara kanopeo kaj randoj, kaj apuda duonmalferma arbaro kaj duarangaj arbaroj. La ino demetas 3 ĝis 6 blankajn ovojn en nesto kun kovrilo, kutime natura kavaĵo en arbo aŭ kava palmotrunko.

La blankakrona papago estas 24 cm longa kaj pezas 220 g. La plenkreska masklo havas blankajn frunton kaj kronon, la trajto kiu, kompare al la blanka hararo de maljunulo, naskis la specifan nomon senilis (maljunulo). La gorĝo estas blanka, kaj la cetero de la kapo, kolo kaj brusto estas obtuze malhelbluaj. La ventro estas helverda, kaj la supraj partoj estas malhelverdaj, kun flav-oliva ŝultrareo. 

Dumfluge, la bluaj subflugiloj kaj ruĝa ventro estas okulfrapaj trajtoj. La ina blankakrona papago similas al la masklo, sed la blua plumaro paliĝas al skvamoj sur la malsupra brusto kaj la ŝultrareo estas pli obtuza. Junaj birdoj havas malmulte da bluo sur la kapo kaj kolo aŭ ruĝa sur la subvosto, kaj la kronplumoj estas verdaj kun blankaj randoj. La amplekso de la blanka areo sur la kapo ne donas indikon pri sekso, ĉar povas esti konsiderinda variado inter individuoj.

La blankakrona papago manĝas en sociaj grupoj de 10–50 birdoj, kiuj povas vagadi ekster la reprodukteja areo post la fino de la nestado. Ĝi manĝas diversajn semojn, nuksojn kaj fruktojn, kaj povas esti damaĝbesto en kultivaĵoj de maizo aŭ sorgo, kaj komercaj fruktoplantejoj. Ĝi povas esti diskreta dum manĝado, ĉar ili kutime estas silentemaj, tenante sin ĉe la kanopeo. Tamen, ripozante, ĝi ofte sidas videble ĉe la pinto de nemalfermita palmofolio.

 Distribuado kaj habitatoj 
La genro Pionus enhavas ok specion.Myers, S. H. (1998). Aviculture of Pionus Parrots Breeding, Care and Personality. Journal of American Federation of Aviculture, 25(3), 1–9. https://journals.tdl.org/watchbird/index.php/watchbird/article/view/1402 Ili estas indiĝenaj de Centra kaj Suda Ameriko. La Blankakrona papago estas la plej rara el tiuj ok specioj de Pionus. La Blankakrona papago vivas en la karibia deklivaro en Centrameriko el sudorienta Meksiko ĝis okcidenta Panamo. Forshaw, J.M., & Knight, F. (2010). Parrots of the World. (Course Book eld.). Princeton: Princeton University Press.  Ili troviĝas en sudorienta Meksiko el suda Tamaulipas kaj orienta San Luis Potosí tra Campeche kaj Quintana Roo ĝis Kostariko, kaj sur ambaŭ deklivoj (Chiriquí kaj okcidento de Bocas del Toro) en okcidenta Panamo. Kvankam ĉi tiu specio estas distribuita tra larĝa areo, ĝia plej alta abundeco estas en Kostariko. La populacio estas ankoraŭ konsiderata stabila malgraŭ ĉasado por manĝaĵo, kiel damaĝbestoj al kultivejoj, birda komerco, kaj ĝia vivejo estas senarbarigita. Juniper, T., & Parr, M. (1998). Parrots: A Guide to Parrots of the World (Boswell’s Correspondence;7;yale Ed.of) (3a eld.). Yale University Press.  Ilia vivejo estas humida tropika zono de arbaro kaj maldensarbaro kun loka kresko de pin-kverkoj kaj savano. Ili estas pli ofte trovataj en la malaltebenaĵoj kaj montetoj de la kariba deklivaro, sed ankaŭ estis raportitaj de arbaraj randoj kaj kultivitaj areoj kun paŝtejoj, disaj arboj kaj arbarkovritaj riveretoj. La ĉefaj nutraĵfontoj inkluzivas maturiĝantajn semojn, palmofruktojn, kaj kultivaĵojn.

 Referencoj 

 Hoppe, D., 2007: Ribeiropapagei – ein neuer Name für die Gelbbauchamazone. Gefiederte Welt, Vol. 131, pp. 173–176 + 210–213.

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.

 Juniper, T., kaj M. Parr (1998). A Guide to the Parrots of the World. Pica Press, East Sussex. .
 Stiles kaj Skutch, A guide to the birds of Costa Rica 

 Eksteraj ligiloj 

Scaly-headed parrot photo gallery  VIREO

Kategorio:Papagoj
Kategorio:Birdoj de Meksiko
Kategorio:Birdoj de Centra Ameriko